Basilius Trediacovensis
Basilius Trediacovensis Res apud Vicidata repertae: Nativitas: 22 Februarii 1703; Astrachanum Obitus: 6 Augusti 1768; Petropolis Patria: Imperium Russicum Familia Proles: Q4462332 Memoria Sepultura: Smolenskoye Orthodox Cemetery Basilius Cyrilli filius Trediacovensis (Russice Василий Кириллович Тредиаковский (Тредьяковский), tr. Vasilij Kirillovič Trediakovskij (Tred'jakovskij); 22 Februarii 1703 – 6 Augusti 1769) erat poeta et scriptor, interpres atque theoreticus litterarum Russicus. Filius sacerdotis, Basilius Trediacovensis annis 1723–1726 in Academia Slavo-Graeco-Latina Moscuensi, et annis 1727–1730 in Universitate Parisiensi studebat. Ab anno 1732 interpres apud Academiam Scientiarum Petropolitanam, annis 1745–1759 academicus illius erat. Trediacovensis, una cum Michaele Lomonosov, conditor fuit versus accentualis-syllabici Russici, cuius regula elaboravit et descripsit in tractatu suo nomine Nova et brevis via ad compositionem versuum Russicorum («Новый и краткий способ к сложению стихов Российских»), anno 1735 in lucem edito. Dialogus de orthographia («Разговор об ортографии») eius, quem anno 1748 publicavit, est primum studium phoneticae linguae Russicae. Argenidis versionem Russicam anno 1751 edidit; Les aventures de Télémaque, mythistoriam a Francisco Fénelon oratione soluta scriptam, hexametris vertit et Tilemachidem nomen dedit, quae Tilemachis carmen epicum Russicum hexametricum primum fuit.